SZAKMAI ÉRTÉKELÉS

A RÁTKAI MÁRTON KLUB KULTURÁLIS EGYESÜLET

**2015. ÉVI TEVÉKENYSÉGÉRŐL, ÉS GAZDÁLKODÁSÁRÓL**

A Rátkai Márton Klub kulturális egyesület rendkívül nehéz évet hagy maga mögött. **A Területi Művelődési Intézmények Egyesületénel pályázatán nem nyerünk egyetlen fillért sem.** A kölcsön kapott 100.000- Ft-ot visszafizettük. A tag-szakszervezetek korábbi támogatása, az Előadóművészi Jogvédő Iroda tulajdonának „államosítása” miatt, ebben az évben pusztán 250.000 Ft-ra szűkült. A Művészeti Szakszervezetek Szövetsége is anyagi gondokkal küzd, már az épület is eladásra került, így innen sem várhattunk támogatást, azon kívül, hogy az irodáért és a termek korlátozott használatáért nem fizettünk 2015-ben. Ez is jelentős segítségnek számított. Beadott 3 egyéb pályázatunkon, valamint a fővároshoz benyújtott segítségkérésünkhöz nem nyertünk egyetlen fillért sem.

Nehezíti a helyzetünket az is, hogy a büfé csak előre rendelés esetén üzemel. A székház eladásának veszélye, állandó bizonytalanságot okozott a közönség, a művészek körében, a klub munkáját nagyon megnehezítve. Készülve az esetleges változásra, a klub talált egy új helység–lehetőséget, melynek megvalósítása folyamatban van.

Mindezek ellenére egyesületünk választmánya arra törekedett, hogy a munkatervben meghatározott feladatokat elvégezze.

**A Rátkai Márton Klub** értékeit és céljait **döntően az Alapszabály, a közgyűlés határozata és a megváltozott környezete határozza meg.**

Alapszabályunk szerint, kulturális egyesületünk **célja** a művészet népszerűsítése, a művészeti ismeretterjesztés, a művészek és a közönség közvetlen kapcsolatának megteremtése, a művészpedagógusok művészi fejlődésének elősegítése, a magyar művészet és művészek bemutatása kiállítások, szerkesztett műsorok, könyvbemutatók, önálló estek, koncertek szervezésével, rendezésével. Kiemelten foglalkozunk a fiatal korosztállyal, a pályakezdő művészeknek bemutatkozási lehetőséget nyújtva, segítjük a művészi fejlődésüket. Közgyűlésünk megerősítette eddigi törekvésünket. Munkatervünk elsősorban a közönség által már kedvelt műsorokra épített. Itt terveztük a kommunikáció javítását, de anyagi nehézségeink miatt ez nem sikerült. Igyekeztünk újszerű, kísérleti előadások szervezésével színesíteni a műsorpalettát.

A klub értékei továbbra is a **politikamentesség**, a **megbízhatóság** és a pontos **tájékoztatás.**

A klub közönsége: a művészet befogadásának mai nehézségei, buktatói mellett is létező réteg, akiknek van igénye a magas kultúrára, de már, vagy még nem tudja megfizetni a jegyárakat. A másik fontos közönségbázis az az értelmiségi réteg, aki a hivatása mellett magas művészi értéket is létrehoz. Hálásak vagyunk a közönségünk azon részének, akik a nehézségek ellenére is kitartottak mellettünk, és támogatták a klubot megjelenésükkel, alkalmaként szerény anyagi segítséggel.

Különösen fontos feladata a klubnak a fiatal művészek bemutatása melett, az új értékek felmutatása, miközben a közérthetőségről sem mond le, függetlenül a szerzők végzettségétől, szakmai, politikai hovatartozásától. Értéknek tartja a **politika-mentességét,** melya klub PR értéke is. A klub 2015-ben elvesztette közhasznúságát.

Már 2012 tavaszán felemeltük az éves tagdíjat,(5000 Ft) és napi belépőt vezettünk be. (500 Ft). Sajnos azonban ez az intézkedés nagyon visszavetette a látogatottságot. A közönség által kedvelt műsorokra is kevesebben jöttek. Szintén kihatott a nézőszám alakulására, hogy a büfé üzemeltetője a székházat működtető Inventár Kft.-vel nem állapodott meg. A klubtitkár alkalmanként ásványvízzel, némi „rágcsálni valóval” kedveskedik a közönségnek.

Mindezen nehézségek ellenére legfontosabb feladatainkat, a munkatervben meghatározott célokat, ha kevesebb látogatószámmal, de megvalósítottuk.

A **hagyományos műsorainkról** szóló beszámolót a havonta rendezett **kiállításokkal** kezdjük.( 10 alkalom 540 fő) Eddig nem ismert művészeket mutattunk be. Hollán Bea fiatal nagyon érzékeny, művészete nem behatárolható, a természetelvű művészettel nem leírható. Ezt a sort követte Révész Ákos és Ghyczy György közös kiállítása, mely egyrészt a flow érzésre, másrészt a természethez közel álló expresszív elvont stílust mutatta be. Erdélyből érkezett M.Lovász Noémi, aki Polfónia című kiállításával egy sajátos absztrakt eszközöket is felhazsnáló, mégis elbeszélő művészetet hozott, melynek fő témája a Málenkij robot volt, mely a 70. évfordulóra emlékezett. A deberceni Potyók Tamás vidám, színgazdag, jól értelmezhető képei nagy sikert arattak. A 85 éves Wegenast Róbertet kiállítással köszöntöttük. A díszlet és jelmeztervek mellett allegóriukus alakokat ábrázoló naturális, néha erotikus képei cápolták a művész életkorát. Az Ars Sacra művészeti fezstivált ismét kiállítással köszöntöttük, Koday László naiv művészetét bemutató tárlatot Dragonits Márta az Ars Sacra Alapítvány elnöke nyitota meg. a klub 60. évfordulóját az elmúlt 10 év legsikeresebb kiállításainak munkáiból állítottuk össze. A kiállított 18 mű között volt festmény, grafika, fotó, textilkép, fafaragás, ruha, montázs. Apa és fia: Kestyűs Ferenc és Kesztyűs Tibor tűzzománc kerámiái különleges élmény volt. Rosznyai Margit természetfotói megragadták a közönséget. Továbbra is a klubhelységben volt látható a kiállításunk a klub életéről, dokumentumokkal, fényképekkel 1955- 2005 közötti időszakról.

Külső helyszínen is rendeztünk kiállítást, a LOOK Galleryvel közösen, a kiállítótermében. M.Lovász Noémi képei, melyek nem azonosak a klubban kiállítotakkal, a ciprusi Harris Pasparis miniképei, Gaál József, Szekeres-Vári Magdolna és Fabó András közös kiállítása, mely előzménye volt egy nyári erdélyi közös kiállításnak és Nagy Ottila és Damó András, mely a mester és tanítványa sorozat következő kiállítása volt, jelezte ezt az együttműködést.

Ebben az évben is a **zenei műsorok** nagyon népszerűek voltak. (27 alkalom 1225 fő). St.Martin bartáti klub minden hónapban beszélgetéssel és sok zenével várta a rajongókat. Novemberben az egész család bemutatkozott, Ildikó asszony gyönyörű ékszereivel Norman, a fiúk pedig szép hangjával bűvölte el a közönséget, a büszke családfő mellett. Szintén havonta hozta el tanítványait Bernáth Ferenc gitárművész. A klasszikus gitár-repertoár igazi kincseit mutatták be a fiatalok tanáraikkal együtt. Apák és fiuk sorozatban Nógrádi Tóth István és fia Tóth István, majd Hegedűs Valér és Szabolcs bűvölte el a közöséget. Mindkét esetben a fiúk meglepetésse is szolgáltak, mert Tóth István elhozta a zenekarának egy részét, Hegedűs Szabolcs pedig a kórusát. Igazi zenei élmény volt. Ismét vendégünk volt a Krónikás Zenede 2 alkalommal is. Dévai Nagy Kamilla és tanítványai ismét tehetségesen és szép estét szereztek a közönségünknek. Szintén 2 alkalommal lépett fel a Polgári Zenetanoda, mely a könnyűzene klasszikusait, muzikel-részleteket mutattak be nagy sikerrel. A Théba Művészeti Akadémia növendékei és tanárai koncertje zenetörténeti barangolás volt a barokktól napjaink zenéjéig. Ismét bemutatkoztak dr.Rásonyi Leile egykori tanítványai. Szintén klunk régi barátai a Megszólaló Kezek Alapítvány művészei, akik idén is 3 alkalommal adtak nagyszerű koncertet, vagy zenéjükkel színesítették dr. Szalóczy Péter könyvbemutatóját. A Guisto Kamarazenekar koncertjének műsora Corellitől Schubertig ívelt, a vonos trió irodalom gyöngyszemeit bemutatva. Győri Magda író, a librettóiból készült operáit mutatta be 2 alklommal zenei bejátszásokkal és azeneszerzők bemutatásával..

Az **irodalmi műsorok** szerkesztett összeállításokat, könyvbemutatókat, önálló esteket jelentettek.(11 alkalom 680 fő) A kiadókat, a Hungarovox képviselte, 6 alkalommal mutatta be megjelenő köteteit. Szalóczy Péter novelláskötete és regénye a memoár irodalom jeles darabja. Pethes Mária költő 2 új verseskötetét is a klubban mutatta be.- Egy vagy a közös térrel és A szerelem dagerotípiája címűeket. Simon Attila újfajta módon tekint Mozartra, és ennek ereménye egy ironikus műsor tele Mozart zenével. Fehér József Szívből-Jövö című novelláskötetének is nagy sikere volt. Kaiser László irói pályaképét ismerhettük meg Baranyi Ferenc által vezetett esten. A kiállítások megnyitóihoz is irodalmi-zenés műsorok kapcsolódtak.

**Színházi műsoraink** során (4 alkalom 220 fő) Nagy Miklós színművészre emlékeztek a barátok, pályatársak születésnapja alkalmából, egyúttal a Nagy Miklós emlékérmet is átadták. Különleges, „kávéházi színházat” képzelt Cserje Zsuzsa rendező, színész fiatal színészek segítségével, groteszk meséket kelet-európai emberekről. HORVÁTH Tivadarra emlékeztek és az 50 éves Vidám Színpadra emlékeztek a színház művészei. A Somoygaik baráti Köre hozta a klubba a Kaposvári Egyetem I. éves színész hallgatóit Ivancsics Ilona közreműködésével.

A **filmmel** kapcsolatos műsoraink során (8 alkalom 135 fő) Filmklub-Nézzük együtt címmel Misius Magdolna médiatanár vezetésével klasszikus filmeket vetítettünk, beszélgettünk a filmekről, mint Jirí Menzel: Sörgyári capriccio, Fellini: Amarcord, a brüsszeli tizenkettőből Jean Renoir: A nagy ábránd és a cseh szatíra különleges művét Milos Forman: Tűz van babám. A TV művészet érdekességeiből Volt egyszer egy televizió cimmel vetítettük Babiczky László filmrendező öszefoglaló filmjét és beszélgettünk a korábbi tv-ről. A Kárpát Express szerkezstőivel találkozhattak a látogatók és nézhették meg Litauszki János: Határúton című filmjét. A klub 60 évfordulójára készült egy összeállítás a klub sikeres műsoraiból, melyet láthattak tagjaink. Előadásokhoz, kiállításokhoz is kapcsolódott vetítés, DVD bejátszás.

**Ismeretterjesztő** előadásaink közé sorolhatnánk az összes műsort, de itt csak a klasszikus ismeretterjesztést számoltuk. (13 alkalom 300 fő) Havonta jelentkezett a Patika Magazin közönségklubja, melynek során Dr. Szarvasházy Judit főszerkesztővel beszélgettünk egészségről, az egészségtudatos életmódról, a megelőzés fontosságáról, és adott esetben a betegségekről.

Szarajevótól az Isonzóig címmel tartott előadást az I. Világháború emlékhelyeiről dr.Tóth Ágnes és dr.Végh Róbert, a Bicskebarátok Egyesületével közös rendezésben. Ciprust mutattuk be, egy leendő sorozat, -Kitekintő-, első előadásaként, melyen a nagykövetség munkatársa tartott előadást filvetítéssel és kostolóval egybekötve. Az egészséges életmódról kostolással egybekötött előadásokat tartottunk és bemutattuk dr. Mester Júlia: Lapraszerelt egészség, avagy a merkanto medicina című kötetét.

**Szórakoztató műsorok** (7 alkalom 370 fő) közé soroltam olyan műsorokat is, amik témájukat tekintve szórakoztatóak. Tollasbál -avagy szerelemről dalban, versben címmel állított ösze műsort, Kékkovács Mara színművész, Lakatos Diána operaénekes, Somlai Valéria zongoraművész. A klub 60. évfordulóra gálaműsor készült. Csongrádi Kata: Férjem S.Nagy István a Slágergyáros című kötetének zenés bemutatója és dedikálása nagy siker volt. Ismét jöt a Mikulás bábszínházzal, énekléssel, csomagosztással. Karácsonyi műsorral búcsuztunk az évtől és ettől a Városligeti fasortól.

Az Aktív Aranykor kapcsán jógázni lehet, hetente egyszer, megfelelő jógateremben. Ez már egy kis nyitás külső helyszínek bevonására. Hasonlóan keresünk helyet a meridián tornának is, mert a bemutatónak nagy sikere volt. Szintén helyet keresünk egy döntően táncra épülő mozgás gyakorlására

**Más szervezetekkel közös** rendezvényeink száma (139 alkalom 5328 fő) Itt csak azokat programokat vettük figyelembe, melyekkel a klubnak konkrét feladata volt. Ezek között társasági, társadalmi események, sajtótájékoztatók, próbák, vásárok, előadások szerepeltek. Ezek terembérletes rendezvények voltak, melyeket közvetlenül a székházat fenntartó szervezethez fizettek be és nem a Rátkai Márton Klub bevételeit növelték, ugyanakkor a klubnak feladatot adott.

WB-lapunkat anaygi nehézségeink miatt nem tudtuk karban tartni. Pótoljuk, de helyette a Facebookon tájékoztattuk a közönséget és toboroztuk az új tagokat, vendégeket.

Megállapíthatjuk, hogy a 2015-re tervezett műsorok, programok és feladatok jelentős részét megvalósítottuk.

Egyesületünk tagsága nagyon megfogyatkozott, mivel a korábbi díjmentességet felváltotta a napijegy és a tagdíjat is megemeltük, igaz még 2012 első negyedévében. A gazdasági nehézségek miatt, a vendégek a napijegyet választják inkább. A látogatottság csökkenését a büfé hiánya is okozta. Ez kihatott a más szervezetekkel közös rendezvényekre is, mert olyan helyet keresnek a szervezetek, megrendelők, ahol van ez a szolgáltatás. Vendégeink most nagyon megválogatják, hogy melyik műsorra jönnek. A székház eladásáról szóló hírek is a közönség csökkenéséhez vezettek. Jelenleg 45 egyéni és 5 önálló jogi személyiségű tagja van az egyesületnek.

A klub **kommunikációs terv** alapján működik. Az így kialakított jó kapcsolatunk révén hetente jelentkezünk a médiában. A Civil Rádióban és a VI. kerületi Kontakt Rádióban rendszeresen beszámolunk a klubban történő műsorokról. A most már országos sugárzású TV, a Hatoscsatorna is rendszeresen megjelenik klubunkban és tudósít a klub életéről, felvett anyagokkal és hírekkel.

A székházban működő szervezetek terem-igényét koordináljuk és ez egyúttal az eszközök további elhasználódásával is járt.

Mindezek ellenére 2015-ben saját rendezvényen 3.514 fő 106 alkalommal, míg más szervezetekkel közös rendezvényeken 5.328 fő 139 alkalommal vett részt.

**Gazdálkodásunkat** elsősorban az befolyásolta, hogy a TEMI pályázaton és más pályázaton sem nyertünk. Működésünk létfeltétele a TEMI pályázaton kért 5.000.000- Ft a fentiek alapján nélkülözhetetlen. 2015-ben elnyert összeg, az előző évi „maradék” és ebből is ki kellett fizetni a minisztériumi tartozást, nem volt elegendő a költségek fedezésére. Ezért ugyan a titkár is felelős, de egy betegség figyelembe nen vétele és ezzel egy intézmény ellehetetlenítése, a méltányosság hiánya egy 60 éves szervezet értékeinek megkérdőjelezését jelentette.

Rendkívül nehéz helyzetbekerült a klub, kifizetések maradtak el, a reklámtevékenység is jelentősen csökkent, pénzhiány miatt, a klubvezető és a könyvelő számláinak egy részét nem tudta kifizetni. Az MZTSZ és a SZIDOSZ györs segítsége sokat jelentett. A 2015-ös évben összsen 1.748.000 Ft volt, míg korábbi 5.150.000 Ft. Enneél takarékosabb gazdálkodás már elképzelhetetlen. Mindebből az köüvetkezik, hogy 2016-ra komoly tartozások, elmaradások lettek, melyet pótolni kell. A kiadások során a legszüségesebbeket fizettük csak ki. Nyomdaköltséget, postaköltséget is minimra csökkentettük, az inetrenet lehetőségeit kihasználva. Sajnos az korábbi bizonytalanságok mellett, abüfé hiánya miatt néhány nagyon népszerű műsoraink partnerei megváltak a kluból, így a taglétszámunk is csökkent. Ebből következett, hogy a tagdíjakból a bevételünk is csökkent.

A második félévtől 2 önkéntes segítette a klub munkáját.

A Rátkai Márton Klub őssztől immár az 60. évadát kezdte meg, és ez önmagában érték. Különösen annak tükrében, hogy olyan közönséghez szól, akik a magas művészet helyárait nem tudják megfizetni, és olyan művészek vállalják a fellépést, akik ezt felismerve mégis mellénk álltak, akár egy-egy „művészeti üggyel”, akár pusztán azért, mert klub otthonos, emberközpontú hangulatát kedvelik, illetve azt, hogy ez „Egy értéket felmutató, jó hangulatú hely”.

**Összességében** a 2015-ös év szakmai szempontból sikeresnek mondható, a felmerült gondok ellenére, terveink jelentős részét megvalósítottuk, ugyanakkor gazdasági helyzetünk, a rendkívüli takarékosság mellett is súlyos.

Budfapest 2016. május 11.

Sebőkné Zalka Ilona

klubtitkár